Document ID: 31977D0506

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Ιουλίου 1977 περί απορρίψεως του χαρακτηρισμού ως επιστημονικής της συσκευής με την ονομασία "Systeme de Calcul Graphique Tektronix Modele 4051"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς ως προς τους δασμούς του κοινού δασμολογίου εισαγωγής αντικειμένων εκπαιδευτικού, επιστημονικού ή μορφωτικού χαρακτήρα(1),
τον κανονισμό (ΕΟΚ) αριθ. 3195/75 της Επιτροπής της 2ας Δεκεμβρίου 1975 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75(2), και ιδίως τα άρθρα 4 και 5,
Εκτιμώντας:
ότι με επιστολή της 24ης Μαρτίου 1977 η βελγική κυβέρνηση εζήτησε από την Επιτροπή να θέσει σε λειτουργία τη διαδικασία που προβλέπεται από τα άρθρα 4 και 5 του κανονισμού (ΕΟΚ) αριθ. 3195/75, προς το σκοπό του χαρακτηρισμού της συσκευής με την ονομασία "Systeme de Calcul Grafique Tektronix Modele 4051" ως επιστημονικής συσκευής και σ' αυτή την περίπτωση, αν συσκευές ισοδυνάμου επιστημονικής αξίας κατασκευάζονται επί του παρόντος στην Κοινότητα-
ότι σύμφωνα με τις διατάξεις του άρθρου 4 παράγραφος 5 του κανονισμού (ΕΟΚ) αριθ. 3195/75, ομάδα εμπειρογνωμόνων αποτελουμένη από εκπροσώπους όλων των Κρατών μελών συνήλθε στις 29 Ιουνίου 1977 στα πλαίσια της Επιτροπής Τελωνειακών Ατελειών προς το σκοπό εξετάσεως της προκειμένης περιπτώσεως-
ότι απ' αυτή την εξέταση προέκυψε, ότι η εν λόγω συσκευή είναι ένα σύστημα πυκνού γραφικού υπολογισμού με ικανότητα συγχωνευόμενης επεξεργασίας, που χρησιμοποιείται στην πληροφορική για τη γραφική ερμηνεία των δεδομένων- ότι δεν φέρει μόνη της καμία ιδιαίτερη διάταξη προς το σκοπό της ειδικής χρησιμοποιήσεώς της για επιστημονικούς σκοπούς- ότι απεναντίας πρόκειται περί πολυταλάντου συσκευής που χρησιμοποιείται εξίσου καλά τόσο στον τομέα της έρευνας, όσο και στην εμπορική ή βιομηχανική παραγωγή- ότι η χρησιμοποίησή της για σκοπούς καθαρής επιστημονικής έρευνας δεν θα ηδύνατο μόνη της να προσδώσει σ' αυτή τη συσκευή τον επιστημονικό χαρακτήρα και ότι, ως εκ τούτου, δεν δύναται να θεωρείται ως επιστημονική συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η συσκευή με την ονομασία "Systeme de Calcul Graphique Tektronix, Modele 4051" δεν πρέπει να θεωρείται ως επιστημονική συσκευή.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 20 Ιουλίου 1977.

Labels: 12
3
1